Historicament, y dende tiempos prehispanicos a val d'Anáhuac ha estato una d'as rechions mas poblatas de Mexico. Quan se creyó o Destrito Federal, en 1824, l'aria urbana d'a ciudat de Mexico s'estendillaba alto u baixo sobre l'aria actual d'a delegación Cuauhtémoc. En primerías d'o sieglo XX, as elites d'a ciudat prencipioron a emigrar enta o sud y l'ueste, y os chicotz lugars d'a redolada, como Mixcoac, San Ángel y Coyoacán, fuoron incorporatos ascape a la creixient conurbación.